Ni da kai na zan fita tsare iyakokin Kaduna a ranan Salla — El Rufai
5 days ago 3001 views by Aminu Ibrahim
- Gwamnan Kaduna Mallam Nasir El-Rufai ya ce shi da kansa zai fita domin tsare iyakokin Kaduna da Kano a ranar Sallah
- Gwamnan ya ce ya zai yi hakan ne domin ya tabbatar babu wani mutum da zai shigo Kaduna daga Kano
- El Rufai ya koka kan yadda wasu jamian tsaro ke karbar kudi a hannun direbobi suna barinsu su shigo Kaduna duk da dokar hana zirga zirga tsakanin jihohi da gwamnati ta saka
Gwamnan Kaduna Nasir El-Rufai ya ce shi da kansa zai fita domin tsare iyakokin Kaduna da jihar Kano a ranar Sallah domin tabbatar da cewa babu wani da ya shigo jiharsa daga Kano a yunkurinsa na dakile yaduwar cutar.
Ana sa ran za a gudanar da bikin sallar na wannan shekarar a ranar Asabar ko Lahadi ne idan azumin watan Ramadan ya zo karshe.
Ni da kai na zan fita tsare iyakokin Kaduna-Kano a ranan Sallah — El-Rufai. Hoto daga Daily Trust
Tuni dai gwamnatin jihar Kaduna ta sassauta dokar hana fita inda ta ware wa mutane kwanaki biyu domin su fita su siya kayayyakin da suke bukatar a ranakun Laraba da Alhamis don tabbatar da kowa ya zauna a gida a karshen makon.
DUBA WANNAN: Gambari ya ajiye mukaminsa a SCDDD
El Rufai ya yi wannan gargadin ne a yayin hira da aka yi da shi a wasu gidajen rediyo a ranar Talata inda ya ce; "Da kai na zan fita in rika zaga iyakokin Kaduna da Kano kuma ba zan bar wurin ba sai dare don in ga wanda zai shigo Kaduna. Ba zan bar wurin ba sai dare."
Gwamnan ya nuna rashin jin dadinsa kan yadda mutane ke shiga da fita jihar duk da umurnin shugaban kasa na hana zirga zirga tsakanin jihohi, inda ya ce galibin wadanda suke dauke da cutar a jihar sunyi tafiya.
Ya jingina laifi a kan wasu jamian tsaro marasa kishin kasa da ke karbar cin hanci a hannun matafiya su barsu su shigo jihar kamar yadda Daily Trust ta ruwaito.
El Rufai ya ce, "Ba abinda ba mu yi ba amma jamian tsaro ba su bamu hadin kai. Mun samu labarin yadda wasu direbobin motocin haya da wasu ke biyansu kudi don su shigo Kaduna."
Hausa NewsGwamnan Jihar Kaduna Nasir El-Rufai Latest NewsCoronavirus Latest News
59 minutes ago 141876 views
9 minutes ago 5198 views
43 minutes ago 1621 views
'Kar ka bari a yi Sallar Eidi a Kaduna' - Sheikh Gumi ya shawarci El-Rufa'i